**Ministru kabineta noteikumu projekta**

**“Vispārējās izglītība iestāžu un profesionālās izglītības iestāžu pedagoģiskā procesa un eksaminācijas centru profesionālās kvalifikācijas ieguves organizēšanai obligāti nepieciešamā dokumentācija” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Vispārējās izglītība iestāžu un profesionālās izglītības iestāžu pedagoģiskā procesa un eksaminācijas centru profesionālās kvalifikācijas ieguves organizēšanai obligāti nepieciešamā dokumentācija” (turpmāk – noteikumu projekts) mērķis ir aktualizēt un optimizēt vispārējās izglītības iestāžu un profesionālās izglītības iestāžu obligātās dokumentācijas apjomu administratīvajā darbā, kā arī noteikt plašāku Valsts izglītības informācijas sistēmas (turpmāk – VIIS) izmantošanu, ņemot vērā tās pieejamību. Noteikumu projekts stāsies spēkā Oficiālo publikāciju un tiesiskās informācijas likumā noteiktajā kārtībā, vienlaikus atsevišķām normām paredzot spēkā stāšanās pārejas periodu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts pēc Izglītības un zinātnes ministrijas iniciatīvas atbilstoši:1. Profesionālās izglītības likuma 7.panta 9.punktā minētajam deleģējumam;
2. Vispārējās izglītības likuma 4.panta 17.punktā minētajam deleģējumam.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekts nosaka vispārējās izglītība iestāžu un profesionālās izglītības iestāžu (turpmāk – izglītības iestādes) pedagoģiskā procesa un eksaminācijas centru profesionālās kvalifikācijas ieguves organizēšanai nepieciešamo obligāto dokumentāciju.Šobrīd spēkā esošie Ministru kabineta 2005. gada 18. oktobra noteikumi Nr. 779 “Noteikumi par vispārējās izglītības iestāžu pedagoģiskā procesa organizēšanai nepieciešamo obligāto dokumentāciju” (turpmāk – Noteikumi Nr. 779) un Ministru kabineta 2007.gada 6.marta noteikumi Nr.165 “Noteikumi par profesionālās izglītības iestāžu pedagoģiskā procesa un eksaminācijas centru profesionālās kvalifikācijas ieguves organizēšanai obligāti nepieciešamo dokumentāciju” (turpmāk – Noteikumi Nr. 165) paredz izglītības dokumentu aizpildīšanu un nodošanu glabāšanai vienīgi drukātā formātā. Turklāt, atsevišķa drukātā formā sagatavotajos dokumentos norādītā informācija dublējas ar Valsts informācijas sistēmā (turpmāk – VIIS) ievadītajiem datiem, tādējādi izglītības iestādēm ir nevajadzīgs administratīvais slogs.Turklāt attiecībā uz spēkā esošiem Noteikumiem Nr. 779 ir konstatēts, ka tas ir saturiski novecojis un tajā noteiktā dokumentācija ir precizējama saskaņā ar Ministru kabineta 2018. gada 21. novembra noteikumiem Nr. 716 “Noteikumi par valsts pirmsskolas izglītības vadlīnijām un pirmsskolas izglītības programmu paraugiem” (turpmāk - Noteikumi Nr.716), Ministru kabineta 2018. gada 27. novembra noteikumiem Nr. 747 “Noteikumi par valsts pamatizglītības standartu un pamatizglītības programmu paraugiem” un Ministru kabineta 2019. gada 3. septembra noteikumiem Nr. 416 “Noteikumi par valsts vispārējās vidējās izglītības standartu un vispārējās vidējās izglītības programmu paraugiem”, kas paredz jaunu pieeju mācību darba organizācijā, tai skaitā, nosakot arī dokumentāciju, kura būtu jābūt izglītības iestādēs, kuras īsteno vispārējās izglītības programmas. Ievērojot minēto, ar noteikumu projektu tiek aktualizēts un optimizēts izglītības iestāžu pedagoģiskā procesa obligātās izglītības dokumentācijas apjoms, paredzot iespēju atsevišķu dokumentu veidošanai, uzturēšanai un glabāšanai elektroniskā formā, ņemot vērā arī VIIS ievadāmo informācijas apjomu. Nepieciešamais grozījumu apjoms pārsniedz pusi no spēkā esošo Noteikumu Nr. 779 un Noteikumu Nr. 165 tiesību normu apjoma. Turklāt, aktualizējot abos noteikumos minēto, tika secināts, ka vairāki dokumenti ir vienādi gan vispārējās izglītības iestādēs, gan profesionālās izglītības iestādēs. Līdz ar to nolemts izstrādāt jaunus vienotus Ministru kabineta noteikumus, kas aizstās Noteikumus Nr. 779 un Noteikumus Nr. 165, un līdz ar noteikumu projekta stāšanas spēkā abi minētie noteikumi zaudēs spēku.Precizējot pedagoģiskā procesa organizēšanai nepieciešamo dokumentāciju, noteikumu projekts paredz mazināt administratīvo slogu, pakāpeniski pārejot uz pedagoģiskā procesa organizēšanai paredzēto dokumentu izmantošanu elektroniskajā vidē, kas nodrošinās izglītības iestāžu administrācijas darbu efektīvāku un mazāk laika ietilpīgu. Noteikumu projekta 2.punkts paredz, ka izglītības iestāde un eksaminācijas centrs varēs veidot, uzturēt un glabāt izglītības iestādes pedagoģiskā procesa un profesionālās kvalifikācijas ieguves organizēšanai nepieciešamo obligāto dokumentāciju papīra veidā vai elektroniski, ievērojot normatīvos aktus, kas nosaka dokumentu pārvaldības un datu aizsardzības prasības. Minētā norma iekļauta, ņemot vērā esošo situāciju, ka jau šobrīd izglītības iestādes obligāto dokumentāciju veido gan papīra formātā, gan elektroniski, piemēram, lietojot skolvadības sistēmu “E-klase” vai mācību sociālo tīklu “Mykoob”, kā arī VIIS tiek ierakstītas ziņas par izglītojamo, dublējot izglītības personas lietas ierakstus. Minētā norma mazinās administratīvo slogu izglītības iestādēm un nodrošinās iespēju patstāvīgi izvēlēties piemērotāko dokumentu veidošanas, uzturēšanas un glabāšanas veidu. Noteikumu projektā uzskaitīta nepieciešamā dokumentācija, kā arī norādīts, kāda informācija katrā dokumentā norādāma, vienlaicīgi arī ņemot vērā VIIS iekļauto informāciju. VIIS kā obligātu datu bāzi nosaka Izglītības likums, un tās uzturēšanu un aktualizēšanu nodrošina Izglītības un zinātnes ministrija. VIIS datu bāzē ir apkopota informācija par izglītības iestādēm, licencētām un akreditētām izglītības programmām, izglītojamajiem, pedagogiem, izglītības dokumentiem un valsts statistiku. Tādējādi nepieciešamo un aktuālāko informāciju būs iespējams izgūt no VIIS datu bāzes.No noteikumu projekta izriet, ka pēc uzņemšanas izglītības iestādē izglītojamam iekārto personas lietu. Ņemot vērā, ka izglītojamais var pāriet mācīties no vienas izglītības iestādes uz citu, un personas lieta tiek turpināta jaunajā izglītības iestāde, tad ir nepieciešams noteikt izglītojamā personas lietā vienotu informāciju visām izglītības iestādēm. Noteikumu projekta 3.1. apakšpunkts nosaka izglītojamā personas lietu un tajā iekļaujamo informāciju. Ņemot vērā, ka izglītības iestādes akreditācijas procesā tiek vērtēta izglītības iestādes attīstības plānošana, noteikumu projekta 3.2. apakšpunkts paredz vispārējās izglītības iestādes attīstības plānu, kurā norāda izglītības iestādes attīstības prioritātes, sasniedzamos mērķus, uzdevumus un rezultātus ne mazāk kā trīs gadu periodam. Izglītības attīstības plāns ir saskaņojams ar iestādes dibinātāju, kā arī noteikumu projekta 3.3. apakšpunkts paredz izglītības iestādes darba plānu, kurā norāda izglītības iestādes sasniedzamos mērķus, uzdevumus un rezultātus. Darba plāns tiek veidot vienam gadam. Noteikumu projekta 3.4. apakšpunkts paredz metodiskā darba dokumentus. Ņemot vērā, ka katra izglītības iestādes metodisko darbu organizē patstāvīgi, kā arī izglītības iestādes struktūras var būt atšķirīgas, un šo darba pienākumus var veikt gan izglītības metodiķis, gan izglītības iestādes vadītājs, gan struktūrvienības vadītājs, tad minēto dokumenta saturu un noformēšanas prasības nosaka izglītības iestādes vadītājs. Metodiskā darba dokumentos ieteicams iekļaut izglītības iestādes izstrādātu kārtību metodiskā darba organizēšanai, kas vērsts uz konsultatīvu metodisko atbalstu pedagogu profesionālajai izaugsmei mācību darba kvalitātes paaugstināšanā, metodiskā darba plānojumu, sanāksmju protokolus. Metodiskā darba dokumentos var iekļaut arī mācību satura tematiskos plānojumus, kārtību, kādā tiek organizētas 1.posma mācību priekšmetu olimpiādes, savstarpējo mācību stundu vērošanu vai citus pedagogu savstarpējo sadarbību apliecinošus dokumentus.Noteikumu Nr.779 2.3. un 2.4. apakšpunkts paredz pedagoģiskās padomes sēžu protokolus un izglītības iestādes padomes sēžu protokolus. Minētās normas ir arī saglabātas noteikumu projektā. Noteikumu Nr.779 2.6.apakšpunkts paredz speciālās pirmsskolas izglītības skolotāja dienasgrāmatu, 2.7. apakšpunkts – metodiķa dienasgrāmatu, 2.8. mūzikas skolotāja dienasgrāmatu, 2.9. individuālā darba dienasgrāmatu. Lai mazinātu administratīvo slogu pedagogiem, Noteikumu projekta 3.7.1. apakšpunkts paredz vienotu dokumentu visiem pirmsskolas skolotājiem – pirmsskolas grupas žurnālu, tādējādi nodrošinot vienoti plānotu pedagogu savstarpējo sadarbību. Pirmsskolas grupas žurnālā norāda izglītības iestādes nosaukumu, izglītības programmas nosaukumu un kodu, pedagogu un izglītojamo vārdus un uzvārdus, izglītojamā kavējumus, plānotos sasniedzamos rezultātus. Noteikumu projekta 3.7.2. apakšpunkts paredz klases žurnālu. Tajā norāda izglītības iestādes nosaukumu, izglītības programmas nosaukumu un kodu, tematus un plānotos izglītojamā sasniedzamos rezultātus mācību priekšmetā, pedagogu un izglītojamo vārdus un uzvārdus, informāciju par notikušajām mācību un klases stundām, izglītojamā snieguma vērtējumu mācību priekšmetos (kursos), kuri iekļauti attiecīgajā izglītības programmā, izglītojamā kavējumus, kā arī informāciju par izglītojamā iepazīstināšanu ar iekšējās kārtības un drošības noteikumiem saskaņā ar normatīvo aktu, kas nosaka kārtību, kādā nodrošināma izglītojamo drošība izglītības iestādēs un to organizētajos pasākumos. Noteikumu projekta 3.7.3. apakšpunkts paredz izglītojamo mācību sasniegumu kopsavilkuma žurnālu. Tajā norāda izglītības iestādes nosaukumu, izglītības programmas nosaukumu un kodu, izglītojamo vārdus un uzvārdus, izglītojamā snieguma vērtējumus mācību gadā, valsts pārbaudes darbos un pēcpārbaudījumos, informāciju par izglītojamā uzņemšanu izglītības programmā, pārcelšanu nākamajā klasē, atstāšanu uz otru gadu tajā pašā klasē, izglītības ieguvi apliecinoša dokumenta izsniegšanu un atskaitīšanu no izglītības programmas apguves. Izglītojamo mācību sasniegumu kopsavilkuma žurnāls ir ieraksts VIIS, kurā tas ir pieejams arī elektroniska dokumenta formā. Noteikumu projekta 3.7.4. apakšpunkts paredz pagarinātās dienas grupas žurnālu. Tajā norāda izglītības iestādes nosaukumu, pedagogu un izglītojamo vārdus un uzvārdus, notikušo nodarbību tematus vai plānotos izglītojamā sasniedzamos rezultātus un izglītojamā nodarbību apmeklējumuNoteikumu projekta 3.7.5. apakšpunkts paredz fakultatīvo nodarbību žurnālu. Tajā norāda izglītības iestādes nosaukumu, pedagogu un izglītojamo vārdus un uzvārdus, notikušo nodarbību tematus vai plānotos izglītojamā sasniedzamos rezultātus un izglītojamā nodarbību apmeklējumu. Noteikumu projekta 3.7.6. apakšpunkts paredz interešu izglītības nodarbību žurnālu. Tajā norāda izglītības iestādes nosaukumu, interešu izglītības programmas nosaukumu, pedagogu un izglītojamo vārdus un uzvārdus, notikušo nodarbību tematus vai plānotos izglītojamā sasniedzamos rezultātus un izglītojamā nodarbību apmeklējumu. Noteikumu projekta 3.7.7 apakšpunkts paredz individuālā un grupu darba ar izglītojamiem un konsultāciju žurnālu. Tajā norāda izglītības iestādes nosaukumu, pedagogu un izglītojamo vārdus un uzvārdus, notikušo individuālā, grupu darba vai konsultāciju ar izglītojamo tematus un izglītojamā nodarbību apmeklējumu.Noteikumu projekta 3.7.8. apakšpunkts paredz individuālā un grupu atbalsta nodarbību izglītojamiem ar speciālajām vajadzībām žurnālu. Tajā norāda izglītības iestādes nosaukumu, pedagogu un izglītojamo vārdus un uzvārdus, notikušo individuālā vai grupu darba ar izglītojamo tematus, plānotos izglītojamā sasniedzamos rezultātus un izglītojamā nodarbību apmeklējumu. Noteikumu projekta 3.8.apakšpunkts paredz mācību darba organizācijas plānu (stundu (nodarbību) sarakstu) mēnesim vispārējās pamatizglītības vai vispārējās vidējās izglītības programmas īstenošanai. Tajā norāda izglītības iestādes nosaukumu, izglītības programmas nosaukumu un kodu, katrai klasei katrā dienā paredzētās mācību priekšmetu (kursu) stundas atbilstoši izglītības iestādes īstenotajai izglītības programmai, kā arī vizuāli atšķirīgā veidā norāda ārpus izglītības programmas paredzētās nodarbības, izņemot individuālās nodarbības un individuālās konsultācijas ar izglītojamiem, ko norāda atsevišķi.Vispārējās izglītības likuma 1.panta otrās daļas 3.punkts nosaka, ka liecība ir dokuments, kas apliecina pamatizglītības vai vispārējās vidējās izglītības programmas daļas apguvi. Noteikumu projekts 3.9. apakšpunkts paredz, ka liecībā tiek norādīts izglītības iestādes nosaukums, izglītojamā vārds un uzvārds, personas kods, izglītības programmas nosaukums un kods, klase, mācību gads, izglītojamam plānotie sasniedzamie rezultāti mācību priekšmetā un to apguves līmeņi (1.-3.klasē), izglītojamā sasniegumu vērtējumi mācību priekšmetos (kursos), tostarp pēcpārbaudījumos, izglītojamā kavējumi, informācija par noteiktajiem papildu mācību pasākumiem, pārcelšanu nākamajā klasē, atstāšanu uz otru gadu tajā pašā klasē, papildu informācija. Noteikumu projekts paredz, ka liecībā norāda īstenoto mācību stundu skaitu, tādējādi norādot faktiski īstenoto nodarbību skaitu. Noteikumu projekta 3.10.apakšpunkts paredz izziņu par izglītības programmas daļēju apguvi (normā norādot arī izziņā ietveramo informāciju), kuru izglītības iestāde izsniedz pēc savas iniciatīvas vai nepilngadīgā izglītojamā vecāka vai pilngadīgā izglītojamā pieprasījuma par laika periodu, par kuru vēl nav izsniegta liecība. Ņemot vērā, ka aizvien vairāk pašvaldības skolēnu apliecības veido elektroniskas un apvienotas ar citām ikdienā izglītojamiem noderīgām funkcijām, piemēram, braukšanu sabiedriskajā transportā, tad noteikumu projekta 3.11.apakšpunktā ir iekļauts izglītojamā statusu apliecinošs dokuments. Tā var būt gan skolēna apliecība, skolēna karte u.tml. Tajā ietver izglītojamā fotoattēlu un norāda izglītības iestādes nosaukumu, izglītojamā vārdu un uzvārdu, personas kodu, klasi, kurā izglītojamais mācās. Izglītības iestāde nosaka izglītojamā statusu apliecinošā dokumenta veidu, kā arī nodrošina šī dokumenta izsniegšanu. Lai veicinātu bērnu izglītošanos, būtiska loma atbalsta sniegšanā un sadarbībā ar skolu ir vecākiem. Lielākā daļa izglītības iestādes saziņai ar vecākiem izmanto skolvadības sistēmā “E-klase” pieejamo dienasgrāmatu, vai arī savu noteikto dokumentu. Tādejādi noteikumu projekta 3.12.apakšpunkts paredz izglītības iestādes noteiktu dokumentu informācijas apmaiņai ar nepilngadīgā izglītojamā vecākiem vai pilngadīgo izglītojamo. Par tā saturu un formu ir atbildīga izglītības iestāde. Viens no būtiskiem nosacījumiem izglītības iestādes darbībā, plānojot katru gadu mācību procesu, ir noteikt izglītības programmas īstenošanai izmantojamās mācību literatūras sarakstu. Izglītības pedagoģiskās padomes sēdē vienojas par izmantojamo mācību literatūru katrā mācību priekšmetā (kursā). Noteikumu projekta 3.13. apakšpunkts nosaka, ka izglītības programmas īstenošanai izmantojamās mācību literatūras – mācību grāmatu un tām pielīdzināto darba burtnīcu – sarakstu līdz katra attiecīgā mācību gada sākumam saskaņā ar izglītības iestādes pedagoģiskās padomes ieteikumu apstiprina izglītības iestādes vadītājs. Vienlaikus noteikumu projekts paredz, ka izglītības iestādē, kas īsteno vispārējās izglītības programmu, ir arī tādi pedagoģiskā procesa organizēšanai nepieciešamie dokumenti, kas noteikti citos normatīvajos aktos par izglītības iestādes darbību, izglītību apliecinošo dokumentu izsniegšanu un apriti.Noteikumu projekts precizē pedagoģiskā procesa organizēšanai nepieciešamo dokumentāciju izglītības iestādēs, kas īsteno profesionālās izglītības programmas, paredzot tos dokumentus, kas ir kopīgi ar izglītības iestādēm, kas īsteno vispārējās izglītības programmu, kā arī nosakot specifiskos dokumentus. Piemēram, izglītības iestādes konventa sēžu protokoli, kuri nebija pirms tam paredzēti Noteikumos Nr. 165. Minētais netiek attiecināts uz profesionālās ievirzes izglītības programmām, jo to īstenošanai Profesionālās izglītības likums neparedz konventa izveidošanu.Lai arī personas lieta kā dokuments ir paredzēts izglītības iestādēm, kas īsteno vispārējās izglītības programmu, attiecībā uz izglītības iestādēm, kas īsteno profesionālās izglītības programmas tā ir norādīta atsevišķi, jo šīm programmām personas lietā tiek iekļauta informācija arī par praksi un darba vidē balstītām mācībām, kas nav vispārējās izglītības programmās.Attiecībā uz plānošanas dokumentiem paredzēts, ka profesionālās izglītības iestādēm obligāts ir iestādes darba plāns un investīciju un attīstības stratēģija.Noteikumu projekta 4.5.apakšpunktā ir noteikts grupas vai individuālo mācību nodarbību uzskaites žurnāla saturs. Tie ir attiecināmi arī uz profesionālās ievirzes programmām, jo pastāv daudzas kopīgas prasības – žurnālā jānorāda izglītības iestādes nosaukumu, ziņas par izglītības programmu, izglītojamajiem (vārds, uzvārds, notikušajām mācību nodarbībām un treniņiem (datums, stundu skaits, nodarbības vai stundas tēma, skolotāja vai trenera parakstu), drošības instruktāžām. Vienlaikus kā pedagoģiskā procesa organizēšanai nepieciešamos dokumenti profesionālās izglītības iestādēs atšķirībā no Noteikumiem Nr. 165 nav noteikti ar praksi saistītie dokumenti, jo prakses īstenošanai nepieciešamie dokumenti ir noteikti Ministru kabineta 2012.gada 20.novembra noteikumos Nr. 785 “Mācību prakses organizācijas un izglītojamo apdrošināšanas kārtība” . Tāpat nav vairs noteikti dokumenti attiecībā uz profesionālās izglītības dokumentu veidlapām un to apriti, jo minētos dokumentus profesionālās izglītības iestādēs nosaka Ministru kabineta 2005. gada 21.jūnija noteikumiem Nr.451 “Kārtība, kāda izsniedzami valsts atzīti profesionālo izglītību un profesionālo kvalifikāciju apliecinoši dokumenti un kreditētās profesionālās izglītības programmas daļas apguvi apliecinošie dokumenti” Noteikumu projekts paredz, ka pedagoģiskā procesa organizēšanai profesionālās izglītības programmās nepieciešamais dokuments ir akti par notikušajiem nelaimes gadījumiem ar izglītojamajiem, nevis aktu kopijas kā to paredz Noteikumi Nr. 165, kā arī noteikta atbilstoša informācija, kurai jāatspoguļojas minētajā aktā. Minētais nepieciešams, jo izglītojamie mācās ne tikai teoriju, bet praktiskās zināšanas apgūst mācību praksē, kā arī darba vidē balstītās mācībās. Attiecībā uz profesionālās izglītības programmām noteikumu projekts paredz metodiskā darba dokumentu aktualizēšanu izglītības iestādēs, ko neparedzēja Noteikumi Nr. 165. Piemēram, metodiskās padomes darba plāns, metodisko komisiju darba plāni, metodiskās padomes un komisiju sēžu protokoli u.tml. Īpaši aktuāls tas ir Profesionālās izglītības kompetences centros, kuri nodrošina metodisko darbu un konsultācijas citām profesionālās izglītības iestādēm.Noteikumu projekts paredz noteikt informāciju par interešu izglītības žurnāliem, tādējādi skaidrāk būs redzamas katras profesionālās izglītības iesaiste interešu izglītībā, kas nav līdz šim ir bijusi katras izglītība iestādes iniciatīva.Noteikumu projektā precizēti arī eksaminācijas centriem nepieciešami dokumenti, svītrojot no profesionālās kvalifikācijas ieguves organizēšanai nepieciešamo dokumentu saraksta lietu nomenklatūru, klasifikācijas shēmu, darba kārtības noteikumus, informāciju par izglītības dokumentu veidlapām, jo minēto dokumentu nepieciešamību nosaka citi spēkā esošie normatīvie akti.Tāpat arī paredzēts, ka atšķirībā no Noteikumiem Nr.779 un Noteikumiem Nr. 165 vairs nav paredzēts nosacījums, ka noteikta dokumentu forma – mācību nodarbību uzskaites žurnāls un grupas sekmju izraksts ir jāsaskaņo ar Izglītības un zinātnes ministriju, jo noteikumu projektā jau ir konkrēti norādīts, kādai informācijai jābūt noteiktajā dokumentā.Vienlaikus noteikumu projekts paredz, ka izglītības iestādē, kas īsteno profesionālās izglītības programmas, pedagoģiskā procesa organizēšanai nepieciešami arī tādi pedagoģiskā procesa organizēšanai nepieciešamie dokumenti, kas noteikti citos normatīvajos aktos par izglītības iestādes darbību, izglītojamo prakses organizēšanu, izglītību apliecinošo dokumentu izsniegšanu un apriti.Noteikumu projektā paredzēto personas datu apstrādes mērķis ir nodrošināt valsts, pašvaldību un izglītības iestāžu funkciju īstenošanu izglītības jomā. Noteikumu projekta paredzētā datu apstrāde veidojot izglītojamā personas lietu, mācību sasniegumu kopsavilkumu žurnālu izriet jau no Ministru kabineta 2019.gada 25 .jūnija noteikumiem Nr. 276 “Valsts izglītības informācijas sistēmas noteikumi”, līdz ar to šo personas datu apstrāde tikt veikta atbilstoši Ministru kabinet noteikumiem.Savukārt pārējo Noteikumu projektā minēto personas datu apstrāde nepieciešama, lai izglītības iestādes varētu nodrošināt Izglītības likumā, Vispārējā izglītības likumā, Profesionālās izglītības likumā un saskaņā ar minētajiem likumiem izdotajos Ministru kabineta noteikumos noteiktās prasības izglītības kvalitātei, izglītojamo slodzei, drošībai, informācijas nodrošināšanai par izglītojamo sasniegumiem. Noteikumu projekts atsevišķām tā normām paredz atšķirīgu spēkā stāšanās laiku.Ar noteikumu projektu Noteikumi Nr.779 un Noteikumi Nr.165 tiek atzīti par spēku zaudējušiem. |
| 3. | Projekta izstrādē iesaistītās institūcijas | Izglītības un zinātnes ministrija, Valsts izglītības satura centrs, Izglītības kvalitātes valsts dienests. |
| 4. | Cita informācija | Nav.  |

|  |
| --- |
|  **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz vispārējās izglītības iestādēm, profesionālās izglītības iestādēm, tai skaitā profesionālās ievirzes izglītības iestādēm, un eksaminācijas centriem. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts mazina administratīvo slogu vispārējās izglītības iestādēm un profesionālās izglītības iestādēm, jo tām vairs nebūs jādublē informācija, to ievadot VIIS un vienlaicīgi arī norādot dokumentos papīra formā. Papildus minētajam profesionālās izglītības iestādēm vairs nebūs jākārto izglītojamo reģistrācijas un uzskaites grāmata un sekmju grāmatiņa. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
|  **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
|  **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
|  **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Plānotās sabiedrības līdzdalības un komunikācijas aktivitātes saistībā ar projektu | 2019.gadā izglītības pārvalžu vadītājiem un izglītības speciālistiem tika lūgts viedoklis par nepieciešamajām izmaiņām Ministru kabineta 2005. gada 18. oktobra noteikumos Nr. 779 “Noteikumi par vispārējās izglītības iestāžu pedagoģiskā procesa organizēšanai nepieciešamo obligāto dokumentāciju”. 2019. gada 25.septembrī tika izveidota darba grupa, lai izstrādātu Ministru kabineta noteikumu projektu par vispārējās izglītības iestāžu pedagoģiskā procesa organizēšanai nepieciešamo obligāto dokumentāciju. Darba grupas sastāvā tika iekļauti Latvijas Izglītības un zinātnes darbinieku arodbiedrības, Latvijas Pašvaldību savienības, Latvijas Izglītības vadītāju asociācijas, Latvijas Privātskolu asociācijas, Valsts izglītības satura centra, Izglītības kvalitātes valsts dienesta un Izglītības un zinātnes ministrijas pārstāvji. 2020. gada 27. maija darba grupas sanāksmē piedalījās un viedokli par noteikumu projektu pauda arī skolvadības sistēmas “E-klase” un mācību sociālā tīkla “Mykoob” pārstāvji.Noteikuma projekta izstrādes ietvaros notikušas arī konsultācijas ar profesionālās izglītības iestādēm, Izglītības kvalitātes valsts dienestu, Latvijas Nacionālo kultūras centru.  |
| Sabiedrības līdzdalība projekta izstrādē | Ministrijas tīmekļvietnē www.izm.gov.lv sadaļā… " 2020. gada ….. publicēts paziņojums par sabiedrības līdzdalības iespējām, sniedzot priekšlikumus par noteikumu projektu.Sabiedrības pārstāvji varēja iepazīties ar ministrijas mājaslapā (…saite) ievietoto noteikumu projektu, kā arī izteikt par to viedokli no 2020. gada ….. līdz 2020. gada ……... |
| Sabiedrības līdzdalības rezultāti | Sabiedrības grupu viedoklis tiks apkopots, izmantojot sabiedrības līdzdalības un komunikācijas aktivitāšu rezultātus.Ja līdz sabiedrības līdzdalības procesa beigām tiks saņemti sabiedrības pārstāvju viedokļi, tad attiecīgi tie tiks vērtēti noteikumu projekta saskaņošanas procesā un attiecīgi tiks precizēts noteikumu projekts un tā anotācija pirms noteikumu projekta iesniegšanas izskatīšanai Ministru kabineta sēdē |
| Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildē būs iesaistīts vispārējās izglītības iestādes un profesionālās izglītības iestādes, eksaminācijas centri. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas institūcijas netiek veidotas.Esošās institūcijas netiek reorganizētas vai likvidētas.Projekta izpilde neatstās ietekmi uz to institūciju, kuras piedalīsies projekta izpildē, funkcijām un institucionālo struktūru |
| 3. | Cita informācija | Nav. |

Izglītības un zinātnes ministre I.Šuplinska

Vizē: Valsts sekretāra

Pienākumu izpildītājs J.Volberts

Mergupe-Kutraite 67047817

dzintra.mergupe-kutraite@izm.gov.lv

Platonovs 67507837

maksims.platonovs@ikvd.gov.lv

Dz.Gorbunova 67047855,

dzintra.gorbunova@izm.gov.lv

I.Siliņa 67047789,

ilze.silina@izm.gov.lv